Den 27-årige var den sidste gæst på værtshuset Fedtebrød, da han pludselig gik amok. En kvindelig bartender stod bag baren, da manden pludselig begyndte at kaste rundt med stole og borde. Kvinden skyndte sig ud af værtshuset og fik tilkaldt politiet, der hurtigt ankom til stedet. Omkring klokken tre var manden anholdt. Den 27-årige blev taget med i detentionen til afrusning og sigtes for overtrædelse af restaurationsloven. Det er uvist, hvad der fik den 27-årige mand til at gå bersærk.

Referat:
En 27-årig mand fra Aalborg anholdt, efter at han natten til tirsdag raserede værtshuset Fedtebrød.